Resep: Beskonke Skaapskenkels | Maroela Media
Resep: Beskonke Skaapskenkels
Foto: Nina se kombuis
Dit is nog 'n gereg wat jy sommer aan die oond se genade kan oorlaat. Saam met heerlike stampmielies met baie botter is dit 'n koningsmaal!
Vir die stampmielies
1 kg stampmielies, deeglik afgespoel
Vir die skenkels
6 heel lamskenkels
6 takkies roosmaryn
6 takkies kruisement
2-3 groot rooi-uie, geskil en fyngekap
2- 3 knoffelhuisies, geskil en in klein repies gesny
30 ml balsemiek-asyn
2 lemoene, gewas, gehalveer en pitte verwyder
1 liter lamsaftreksel
340 ml donker bier
200 ml rosyne of sultanas
Voorverhit die warmlaai van die oond tot 80°C. Plaas die stampmielies in 'n groot oondskottel en gooi geneog water by sodat die watervlak omtrent 2 cm bo die stampmielies is.
Voeg die sout en botter by, sit die deksel op en laat oornag vir ten minste 8 ure in die warmlaai van die oond gaar word.
Voorverhit oond tot 160 ° C. Maak die skenkels mooi skoon en druk droog met handdoekpapier. Maak klein snitte naby die been met 'n skerp mes en druk 'n roosmaryn- en kruisementtakkie in elke snit. Geur die skenkels met sout en peper.
Verhit die olie in 'n pot wat groot genoeg is en braai die skenkels tot goudbruin. Plaas al die bestanddele saam met die skenkels in die pot en sit die deksel op of bedek met foelie. Sit die skenkels vir 2 ½ -3 uur in die oond.
Skep die skenkels dan baie versigtig uit die sous en probeer hulle heel hou, want dit Iyk baie indrukwekkend as jy die skenkels heel voorsit.
Giet nou die oorblywende sous, uie, knoffel en lemoene wat in die pot agterbly in 'n kleiner pot en maak met 'n staafmenger fyn.
Kook die sous af tot lekker dik, geur met sout en peper indien nodig en sit die sous voor saam met die skenkels en stampmielies.
Bron: Maklike Maaltye uit Nina se kombuis
Resep: Gevulde beesfilet met pepersous
dit lyk hemels! net 'n jammerte mens moet miljoener wees om deesdae lam te koop…
Sommer nou VREKHONGER en ek juis besig om vandag bietjie te vas. Nou moes ek mos die resep lees – uithouvermoë!
Kyk,Kan ek nou vir julle se..Die skaapskenkels is uit die boonste rakke!!Ek het hierdie resep vrydag aand vir my vrou gemaak vir ons huweliks herdenking..Sy was absoluut in die sewende hemel(en NATUURLIK EK OOK)!Wat ñ AMAZING resep!!Spandeer maar n paar randjies,en bederf julle self dis absoluut d moeite werd!!Welgedaan aan 'Nina se kombuis' resep!